නිර්වස්ත්‍රව මහා මන්ත්‍ර බලයෙන් ශුද්ධ අළු මවා, අළු පුහුල් යක්ෂ පිල්ලියෙන් රෝගීන් සුවපත් කරන, අනවින කොඩිවින සිදුකරන රටක් නොව ලොවක් මවිත කරවන අරුම පුදුම සාමිගේ කතාව බිය ජනකය. ඇතුල්කෝට්ටේ නගරයේ සුන්දර පරිසරයක රජ මාලිගාවක් වැනි දේවාලයකි. ප්‍රසන්න නිසංසල පරිසරය කියා පෑවේ අමුතුම කතන්දරයකි. දේහධාරී අයෙකු සුදු වතින් සැරසී ගාම්භීර ලීලාවෙන් දේවාලය තුළ සිට පැමිණේ. ප්‍රතාපවත් පෙනුමෙන් යුක්ත ඔහු වෙන කවරකුවත් නොව දේවාලයේ සාමිතුමාය. රට තොට ඉතාමත් ප්‍රසිද්ධ අයෙකි. මෙම සාමිතුමා මහා බලගතු අයෙකි. තමන් වෙතට පැමිණෙන අයගේ සියලු විස්තර, ආ කාරණාව, නම, ගම, වයස, උපන් දිනය, දෙමාපියන්ගේ නම්, වාහනයක් තිබෙනවා නම් එම වාහනයේ පාට, අංකය, බිරිඳගේ/ සැමියාගේ/ දෙමාපියන්ගේ/ පෙම්වතාගේ/ පෙම්වතියගේ නම මෙකී නොකී සියලු විස්තර කියන්නට පමණක් නොව ලියා දීමටද මෙම සාමිතුමාට හැකියාව ඇත. මොහුගේ විශේෂත්වය බලා සිටින්නවුන්ගේ ඉදිරියේදීම අළු මැවීමයි. ඉණ වටා රතු පාට රෙදි කඩක් බැඳ ඇත. බෙල්ල වටා රත්රන් කඹයක් තරම් මහත මාලයකි. අතේ ඇඟිලිවල රත්රන් මුදුය. හෙතෙම මහා ගාම්භීර ප්‍රතාපවත් පෙනුමකින් යුක්ත වන නිසාම ඔහු පා අඩි තබා පැමිණෙන විට දකින ඕනෑම කෙනෙකුට සිතෙන්නේ ඔහු නම් මහා බලගතු අයෙකු කියාය.
නිර්වස්ත්‍රව මහා මන්ත්‍ර බලයෙන් මැව්වේ මොනවාද?
ශුද්ධ අළු